KALAT'A MOSE ÑABOSO NI BELABE NÁ 


BEBOTEDI 


Wekabe la wase 


O bebotedi Loba a weki moñ na 

wase. 2 Nde wase e ta ñuba, e be 
pe na wom. — Mwititi mu ta mu kudu- 
mane wase; nde Mudi ma Loba mu ta 
mu sanjame omoñ a madiba. 

3 Na Loba a kwala na: Esele mwenen 
mu be! Na mwenen mu timba be. 
- 4 Nde Loba a ta ene ná mwenen mwe 
bwam. Na Loba aba mwenen na mwi- 
titi. 5 Na Loba a bele mwenen ná 
mwese, mwititi pe ná bulu. "Wa nde 
ebiamu e timbino be, na idiba pe: buña 
baboso bo. 

6 Na Loba a kwala na: Esele dibobe di 
be oteten ibane ya madiba, jabe madiba. 
7 Na Loba a weka dibobe la moñ, aba 
madiba me owas'a dibobe na madiba me 
omoñ a dibobe. Na mo e be nika. 
8 Na Loba a bele dibobe ná mon. "Wa 
nde ebiamu e timbino be, na idiba pe: 
buña bo londe miba bo. | 

9 Na Loba a kwala na: Esele madiba 
me owas'a moñ ma kotome wuma iwọ, 
ná miñangadu myanji mi buse. Na mo 
e be nika. 10 Na Loba a bele miñan- 
gadu myanji ná mundi, madiba ma 
kotom pe ná munja. Na Loba ene ná 
nika ńe bwam. 

11 Na Loba a kwala na: Esele mundi 
mu pumele bewudu na mbota i mabole 
mbolako na myele mi maye bepuma o 
wase kaponda nai te bena oteten ao nde 
mbolako ao yeno. Na mo e be nika. 
12 Na mundi mu pumele bewudu na 
mbota i mabole mbolako kaponda ñai te 
na myele mi maye bepuma bena oteten 
. ao nde mbolako ao yeno kaponda ńai te. 
Na Loba ene ná nika ñe bwam. 13 Wa 
nde ebiamu e timbino be, na idiba pe: 
buña bo londe milalo bo. 

14 Na Loba a kwala na: Esele be- 
trukan be be o dibobe la moń o jaba 
mwese na bulu, ná be be ka byemban 
o lee midiyo ma ponda, miña na mbu, 


15 ná be be ka betrukañn o dibobe la moñ 


o bola mwenen o wase. Na mo e be 
nika. 16 Na Loba a weka betrukan 
bendene beba: endene o janea mwese, 
esadi pe o janea bulu; a weka pe na 
ngengeti. 17 Na Loba a tese mo o di- 
bobe la mon o bola mwenen o wase, 
18 o janea mwese na bulu na o jaba 
mwenen na mwititi. Na Loba ene ná 
nika ñe bwam. 19 "Wa nde ebiamu e 
timbino be, na idiba pe: buña bo londe 
minei bo. 

20 Na Loba a kwala na: Esele madiba 
ma londe na bewekedi be ben longe, 
lonon pe lo pumwe o moñ owas'a dibobe. 
21 Na Loba a weka ñam'a madiba in- 
dene na bewekedi ba longe bese be 
matuse ñolo bena be londi o madiba na 
pum kaponda ñai te na lonon la mapu- 
pulan lese kaponda ñai te. Na Loba ene 
ná nika ñe bwam. 22 Na Loba a namse 
mo, a kwala na: Biño be yadi, lo tonde, 
lo londe o madiba ma munja; lonon pe 
lo tonde o wase. 23 "Wa nde ebiamu 
e timbino be, na idiba pe: buña bo londe 
mitanu bo. 

24 Na Loba a kwala na: Esele wase 
e busise bewekedi be ben longe kaponda 
ñai te: byembe, ñama i monge mañolo 
wase na ñam” eyidi kaponda ñai te. Na 
mo e be nika. 25 Na Loba a weka 
ñam” eyidi kaponda ñai te, na byembe pe 
kaponda ñai te na ñama yese i monge 
mañolo wase kaponda ñai te. Na Loba 
ene ná nika ñe bwam. 


Wekabe la moto 


26 Na Loba a kwala na: Esele biso di 
weke moto kaponda jenene lasu, a be 
bowan na biso; a bene janea omoñ a 
su'a madiba na lonon la mon na byembe 
na omoñ a wase ñese na ñama yese i 
monge mañolo wase. 27 Na Loba a 
weka moto o bowan bao, kaponda bowan 
ba Loba nde a wekino mo; a weki babo 
mome na muto. 28 Na Loba a namse 
babo, mo na babo na: Biño be yadi, lo 
tonde, lo londise wase, lo sibise pe mo 

owas'añu; lo bene janea omoñ a sua 
madiba na omoñ a lonon la moñ na 
omoñ a ñama yese i matuse ñolo o wase. 

29 Na Loba a kwala na: Ombwa, na 
boli biño mbota yese i mabole mbolako 
yena ye o wase ñese na myele myese mi 
maye bepuma bena oteten ao nde mbo- 
lako yeno; man nde me biño da. 
30 Nde ñam'eyidi yese na lonon la moñ 
lese na mese ma monge mañolo o wase, 
mese ma ben mudi ma longe oteten ao, 
na boli mo bewudu ba peña bese ka da. 
Na mo e be nika. 

31 Na Loba ombwa mambo mese a we- 
kino, nde ombwa, ma ta bwam bwambi. 
"Wa nde ebiamu e timbino be, na idiba 
pe: buña bo londe mutoba bo. 


Nika so nde moñ na wase ba boleno 

wekabe na mamuti mao mese. 2 O 
buña bo londe samba na Loba a domse 
ebol'ao a bolino; na mo a wumse o 
buña bo londe samba oñol'ebol?ao yese 
a bolino. 3 Na Loba a namse buña bo 
londe samba, a sangise mo; ebanja oten 
nde a wumseno oñol'ebol'ao yese a weki- 
no, a domseno pe. 


Mónda ma Eden 


4 Bebotedi ba moñ na wase, kana ba 
wekabeno, be nde ninka: Ponda Yehova 
Loba a wekino moñ na wase, 5 ke to 
dibunje l'ebongo di si busi o wase, ke 
to bewudu pe be si pumedi; ebanja 
Yehova Loba a si ta a máyolise mbua 
o wase, to moto pe a si ta o sa miña- 
ngadu; 6 nde mbà e ta e busa o wase, 
e sopise moñ a miñangadu ńese. 7 Na 
Yehova Loba a weka moto na miña- 
ngadu a nongino o wase, a wungea mudi 
ma longe o njongo ao ya mpemba, na 
moto a timba mudi ma longe. 

8 Na Yehova Loba a pongo monda la 
jedu o Eden, na mo a jese moto a wekino 
oten. ọ Na Yehova Loba a pumele ńai 
na ñai a myele o miñangadu, i ta i dolo 
o jombwa, bepuma bao pe bwam o da, 
bwele ba longe pe oteten a monda na 
bwele ba dibie la bwam na la bobe. 
10 Nde mopi mu ta mu busa o Eden o 
sopise monda, na mo mwabane myopi 
minei oten. 11 Maboso dina lao ná 
Pison; mo nde mu dingele ekombo a 
Havila yese, wuma gol ñeno; 12 gol a 

13 Mopi mu londe miba dina lao ná 
Gihon; mo nde mu dingele ekombo a 
Kus. 14 Mopi mu londe milalo dina lao 
ná Hidekel; mo nde mu monde o jedu 
la Asiria. Mopi mu londe minei dina 
lao ná Eufrat. i 

15 Na Yehova Loba a nongo moto, a 
jese mo o mónda ma Eden o pongo mo 
na tata mo. 16 Na Yehova Loba anea 
moto, a kwala na: We wonja o da be- 
puma ba myele myese mye o monda; 
17 nde ba bwele ba dibie la bwam na la 
bobe o si da mo: ebanja buña o madano 
mo o mawo. 


Tesebe la diba 


18 Na Yehova Loba a kwala na: E 
titi bwam ná moto a be musoloki; na 
mawekea mo mongwanedi ñena ñanga- 
men mo. 19 Na Yehova Loba a wekane 
ñam'eyidi yese na lonon la moñ lese 
miñangadu, a wanea mo moto o jene 
neni eno ná a bola mo mina; ná to 
njika dina moto a mabolano eweked'a 
longe te, mo nde di mabe dina lao. 
20 Na moto a posea byembe bese mina 
na lonon la mon lese na ñam'eyidi yese; 
nde oñola moto a si soi mongwanedi 
ñangamen mo. 21 Na Yehova Loba a 
bola ná iyo yaleye moto na ngiña, na 
mo a ko iyo na tum; na mo a nongo 
mbanj'ao po, a diba pe wa wuma 
n'eyobo. 22 Na Yehova Loba a weka 
muto na mbanja a nongino o ñol'a moto, 
na mo a wanea moto mo. 23 Na moto 
a kwala na: Nun so nde e ewes'a be- 
wese bam n'eyobo a eyobo am; a mabe- 
labe nde ná muto, ebanja a nongobe 
nde o ñol?a moto. 

24 Oñola nika moto a mende dia sango 
na ñango, a tingame na munj'ao; nde 
ba mende nde be eyobo ewo. 

25 Nde babo babane ba ta nde musa- 
mba, moto na munj'ao, nde ba si ta ba 
bwane nika ison. 


Ko la bobe 


Nde ńama-bwaba e ta misomba buka 

ñam'eyidi yese yena Yehova Loba a 
wekino. Na mo e kwalane muto na: 
Obwa, Loba a kwali na mbale na: Lo si 
da fai a myele yese ye o monda e? 
2 Na muto alabe nama-bwaba na: Je 
wonja o da bepuma ba ñai a myele ma 
monda yese; 3 nde ońola bepuma ba 


y'ekombo ñe bwam; oten pe nde ibañ | bwele bo tem oteten a monda, Loba a 
Bedolak na dale la tiki Soham beno.!kwali na: Biño lo si da mo, lo si tapa 

pe to mo, lo si ya be lo wo. 


mawo tomtom. 5 Nde Loba a bi bwam- 
bwam ná o buña lo madano mo, miso 
mañu ma matelame, nde lo mabe ka 
Loba momene, lo bia nje ye bwam na 
bobe. 

6 Nde muto enno ná bepuma ba bo 
bwele be ta bwam o da, be dolo pe o 
jombwa, na ná bo bwele bo ta pe bo 
nongone mulema, ebanja bo ta bo wele 
bola moto dibie, na mo a pata epum'ao, 
a da, a bola pe mom'ao nu ta na mo, 
na mo pe a da. 7 Nde miso ma babo 
babane ma ta ma telame, na babo ba bia 
ná be nde musamba; na babo ba longa 
byadi ba jangolo, ba pongea babo mo- 
mene bekube. 

8 Na babo ba senga matanga ma Yehova 
Loba, ke a madangwa o monda o pond'a 
komea la buña. Na moto na munj'ao 
ba wutame Yehova Loba oteten a myele 
ma monda. ọ Na Yehova Loba a bele 
moto, a kwalane mo na: We nde we e? 
10 Na mo a kwala na: Na sengi wa o 
madangwa o monda, na bo bongo, eba- 
nja ne musamba, oñola nika nde na 
wutamno. 11 Na Loba a kwala na: 
Nja a langwedi wa ná we musamba e? 
Wa ná o si made nde bo bwele nanedino 
wa ná o si da e? 12 Na moto a kwala 
na: Muto o bolino ná a je na mba nde 
a boli mba epum'a bo bwele, nde na 
dedino. 13 Na Yehova Loba a kwalane 
muto na: Nje o bolino nika e? Na muto 
a kwala na: Nama-bwaba nde e wondi 
mba, nde na dedino. 

14 Na Yehova Loba a kwalane ñama- 
bwaba na: Kana o bolino nika, o loabe 
oteten a byembe bese na nam'eyidi yese; 
o mende nde jongo dibum longo o wase, 
o mada pe nde miñangadu o longe longo 
lese. 15 Na mawele bosinga oteten ango 
na muto na oteten a mbot'ango na ña 
muto: Mo a mende ñoso mulopo mongo, 
wa pe o mende laba mo o tanga lao. 

16 Na mo a kwalane muto na: Na 
makolise mutaka ma meme mongo, o 
mende nde ya bana na sese, mpuli mongo 
mu mende nde be na mom'ango, mo nde 
a mende janeye wa. 17 Na mo a kwa- 
lane pe moto na: Kana o senganno doi 
la munj'ango, na wa o da bwele nane- 
dino wa ná o si da, miñangadu mi loabe 
oñol'ango; o mende nde dane mo na 
ndutu o miña ma longe longo mese. 
18 Mi mende yeya wa ngengele na nga- 


4 Na |ngadi; 
nama-bwaba e kwalane muto na: Lo si | monda. 


o mende pe da belembe ba 
19 Oñol'eñang'a boso bongo 
nde o mendeno da da longo naté o timba 
o miñangadu mena oten nde o nongo- 
beno; ebanja we nde miñangadu, o 
miñangadu pe nde o matimbano. 

20 Na moto a posea munj'ao dina ná 


Eva, ebanja mo nde e ñango a bese be 


longe. 21 Na Yehova Loba a pongea 
moto na munj'ao mbot'a byobo ba ñama, 
a botise babo. 

22 Na Yehova Loba a kwala na: 
Ombwa, moto a mátimba ka mo ñasu, 
kana a mábiano nje ye bwam na bobe. 
Tatan a si sambise pe so dia lao, o pata 
na da bepuma ba bwele ba longe ná a be 
longe bebe bese. 23 "Wa nde Yehova 
Loba a busiseno mo o monda ma Eden, 
ná a bole ebolo o miñangadu mena oten 
nde a nongobeno. 24 Nika so nde Loba 
a pangino moto; na mo a jese kerubim 
o jedu la monda ma Eden na po a 
misonji ma wea o tata ngea ni maleye 
o bwele ba longe. 

